Oficialusis leidinys L 310 , 04/12/1999 p. 0007 - 0010



Komisijos reglamentas (EB) Nr. 2561/1999 1999 m. gruodžio 3 d. nustatantis žirnių prekybos standartą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1] su paskutiniais pakeitimais, padarytais Reglamentu (EB) Nr. 1257/1999 [2], ypač į jo 2 straipsnio 2 dalį, kadangi: (1) Reglamento (EB) Nr. 2200/96 I priede žirniai išvardyti kaip produktai, kuriems turi būti patvirtinami standartai. Komisijos reglamentas Nr. 58 [3], nustatantis bendrus kokybės standartus, taikomus tam tikriems produktams, išvardytiems Reglamento Nr. 23 IB priede, su paskutiniais pakeitimais, padarytais Reglamentu (EB) Nr. 888/97 [4], buvo daug kartų keičiamas ir nebeužtikrina teisinio aiškumo. (2) Todėl svarstomos taisyklės turi būti pertaisomos, o Reglamento Nr. 58 I.3 priedas panaikinamas. Tuo tikslu ir siekiant išlaikyti pasaulinės rinkos skaidrumą reikėtų atsižvelgti į Jungtinių Tautų Europos ekonomikos komisijos (JT/EEK) Greitai gendančių produktų standartizacijos ir kokybės plėtros darbo grupės rekomenduojamą persikų ir nektarinų standartą. (3) Šių standartų taikymas turėtų padėti pašalinti iš rinkos nepatenkinamos kokybės produktus, priderinti produkciją prie vartotojų reikalavimų bei palengvinti sąžininga konkurencija pagrįstus prekybinius santykius ir taip padėti kelti produkcijos pelningumą. (4) Standartai taikomi visiems prekybos etapams. Transportavimas ilgais atstumais, sandėliavimas tam tikrą laiką ir kiti įvairūs produktus veikiantys procesai gali sukelti tam tikrus pokyčius dėl produktų biologinio vystymosi arba dėl to, kad jie sąlygiškai greitai genda. Į tokį vaisių gedimą reikia atsižvelgti prekybos etapuose po išsiuntimo taikant atitinkamus standartus. (5) Šiame reglamente numatytos priemonės atitinka Vaisių ir daržovių vadybos komiteto nuomonę, PRIĖMĖ ŠĮ REGLAMENTĄ: 1 straipsnis Pagal KN 070810 kodą klasifikuojamų žirnių prekybos standartai nustatomi priede. Standartas taikomas visuose pardavimo etapuose, remiantis Reglamente (EB) Nr. 2200/96 nustatytomis sąlygomis. Tačiau etapuose po išsiuntimo produktai, palyginti su standartų nuostatomis, dėl produktų biologinio vystymosi bei polinkio greitai gesti gali būti ne tokie švieži ir išsipūtę, taip pat gali turėti nedidelių gedimo požymių. 2 straipsnis Reglamento Nr. 58 I.3 priedas panaikinamas. 3 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Jis taikomas nuo pirmosios kito mėnesio po reglamento įsigaliojimo dienos. Šis reglamentas privalomas visas ir tiesiogiai taikomas visose valstybėse narėse. Priimta Briuselyje, 1999 m. gruodžio 3 d. Komisijos vardu Franz Fischler Komisijos narys [1] OL L 297, 1996 11 21, p. 1. [2] OL L 160, 1999 6 26, p. 80. [3] OL 56, 1962 7 7, p. 1606/62. [4] OL L 126, 1997 5 17, p. 11. -------------------------------------------------- PRIEDAS ŽIRNIŲ STANDARTAS I. PRODUKCIJOS APIBRĖŽIMAS Šis standartas taikomas gliaudymui skirtų žirnių veislėms (kultivarams), auginamoms iš Pisum sativum L., žirniams, skirtiems vartojimui kartu su jų ankštimis, arba šparaginiams žirniams iš Pisum sativum L. var. macrocarpon, taip pat cukriniams žirniams iš Pisum sativum L. var. saccharatum, kurie vartotojui tiekiami švieži; neįskaitant žirnių pramoniniam perdirbimui. II. NUOSTATOS DĖL KOKYBĖS Standarto tikslas yra apibrėžti žirnių kokybės reikalavimus po paruošimo ir pakavimo. A. Minimalūs reikalavimai Visais atvejais, atsižvelgiant į specialias kiekvienai rūšiai taikomas nuostatas ir leistinus nuokrypius i) ankštys turi būti: - nepažeistos, - nesugedusios; puvimo ar gedimo pažeisti produktai vartojimui netinka, - švarios, beveik be jokių matomų pašalinių medžiagų (išskyrus žiedo dalis), - be kietų gijų arba plėvelių (šparaginiai žirniai), - faktiškai neturinčios kenkėjų, - faktiškai nesužalotos kenkėjų, - neturinčios normos ribas peržengiančios išorinės drėgmės, - neturinčios jokio pašalinio kvapo ir (arba) skonio. ii) žirniai turi būti: - švieži, - nepažeisti, i.e. nepažeisti kenkėjų arba ligų, - normaliai išsivystę. Žirnių brandos stadija ir būklė turi būti tokia, kad jie galėtų: - ištverti transportavimą ir paruošimą bei - būti pristatyti į paskyrimo vietą patenkinamos būklės. B. Klasifikacija Žirniai yra klasifikuojami į dvi toliau apibrėžtas rūšis: i) I rūšis Šios rūšies žirniai turi būti geros kokybės. Ankštys turi būti: - veislei būdingos formos, dydžio ir spalvos, - su vaiskočiais, - nepažeistos krušos, - šviežios ir išsipūtusios, - nepažeistos šildymo. Šparaginių žirnių ankštys gali turėti: - labai nežymius odelės defektus, sužalojimus ir sutrenkimus, - labai nežymius formos defektus, - labai nežymius spalvos defektus. Žirnių gliaudymui: ankštys turi būti: - gerai užpildytos, jose turi būti ne mažiau kaip penkios sėklos. Žirniai turi būti: - taisyklingos formos, - gležni, - sultingi ir pakankamai kieti, i.e. suspaudus tarp dviejų pirštų turi susiploti, tačiau nesuirti, - ne mažesni kaip pusė visiškai užaugusio žirnio, tačiau nebūti visiškai užaugę, - veislei būdingos spalvos, - nemiltiniai, - nepažeisti. Šparaginių ankščių žirniai, jei jų yra, turi būti maži ir neišsivystę. ii) II rūšis Šiai rūšiai priskiriami žirniai, kurie netinka I rūšiai, tačiau atitinkantys pirmiau išvardytus minimalius reikalavimus. Žirniai gliaudymui turi būti labiau prinokę nei I rūšies. Gali būti leidžiami šie nežymūs defektai, jei žirniai išlaiko savo pagrindines savybes, susijusias su kokybe, išsilaikymu bei išvaizda. Šparaginių žirnių ankštys gali: - turėti nežymius odelės defektus, sužalojimus ir sutrenkimus, - turėti nežymius formos defektus, įskaitant sukeltus sėklų formavimosi, - turėti nežymius spalvos defektus, - turėti nežymius neprogresuojančius odelės defektus, kuriuos sukėlė kenkėjai, - būti šiek tiek išdžiūvusios, išskyrus suvytusias ir bespalves ankštis. Žirnių gliaudymui ankštys gali: - turėti nežymius spalvos defektus, - būti nežymiai pažeistos, jei šis pažeidimas neprogresuoja ir nėra pavojaus, kad bus pažeistos sėklos, - būti praradę dalį šviežumo, tačiau tai negali būti suvytusios ankštys. Ankštyse turi būti ne mažiau kaip trys sėklos. Žirniai gali būti: - nelabai taisyklingos formos, - šiek tiek mažiau spalvoti, - šiek tiek kietesni, - šiek tiek pažeisti. Tai negali būti pernokę žirniai. III. NUOSTATOS DĖL RŪŠIAVIMO PAGAL DYDĮ Žirnių dydis nėra privalomas. IV. NUOSTATOS DĖL LEISTINŲ NUOKRYPIŲ Leistini kokybės ir dydžio nuokrypiai leidžiami kiekvienoje nurodytos rūšies reikalavimų neatitinkančios produkcijos pakuotėje. i) I rūšis 10 % žirnių svorio, neatitinkantys rūšies reikalavimų, bet atitinkantys II rūšies reikalavimus arba išimtiniais atvejais su tai rūšiai leistinais nuokrypiais. ii) II rūšis 10 % žirnių svorio, neatitinkantys nei rūšies reikalavimų, nei minimalių reikalavimų, išskyrus puvimo, progresuojančių ligų ar kitokio gedimo paveiktus, dėl ko jie netinkami vartojimui. V. NUOSTATOS DĖL PATEIKIMO A. Vienodumas Kiekvienos pakuotės turinys turi būti vienodas, pakuotėje turi būti tik tos pačios kilmės, veislės ir kokybės žirniai. Visas pakuotės turinys turi būti toks pat kaip ir pakuotės turinio matomoji dalis. B. Įpakavimas Žirniai turi būti pakuojami taip, kad produkcija būtų tinkamai apsaugota. Pakuotės viduje naudojamos medžiagos turi būti naujos, švarios ir tokios kokybės, kad būtų išvengta bet kokios išorinės ar vidinės žalos produkcijai. Naudoti medžiagas, visų pirma popierių arba ženklus su prekinėmis specifikacijomis, galima tik tada, kai spausdinimas ar etikečių klijavimas atliekamas netoksišku rašalu arba klijais. Pakuotėse turi nebūti jokių pašalinių medžiagų. VI. ŽENKLINIMO NUOSTATOS Ant kiekvienos pakuotės vienoje pusėje įskaitomomis, neištrinamomis ir iš išorės matomomis raidėmis turi būti nurodyti šie duomenys: A. Tapatumas - Pakuotojas ir (arba) siuntėjas: pavadinimas ir adresas arba oficialiai suteiktas arba patvirtintas kodas. Tačiau jeigu naudojamas kodo ženklas, nuoroda "pakuotojas ir (arba) siuntėjas (arba atitinkami sutrumpinimai)" turi būti pateikta kartu su kodo ženklu. B. Produkcijos tipas - "Žirniai gliaudymui", "Cukriniai žirniai" arba "Šparaginiai žirniai", jei turinys nėra matomas iš išorės. C. Produkcijos kilmė - Kilmės šalis ir pasirinktinai auginimo rajonas, nacionalinis, regioninis arba vietinis vietovardis. D. Komercinės specifikacijos - Rūšis E. Oficiali patikrinimo žyma (neprivaloma) --------------------------------------------------